b'\n_START_ARTICLE_\nIstana Satu\n_START_PARAGRAPH_\nIstana Satu merupakan nama istana yang didirikan pada 1884 oleh Al Mahrum Sultan Zainal Abidin III ibni al-Marhum Sultan Ahmad Muadzam Shah (18 Disember 1881 - 26 November 1918), yang memerintah Terengganu. Pada asalnya Istana Satu didirikan di perkarangan Kota Istana Maziah, Kuala Terengganu._NEWLINE_Istana Satu ini dibina dengan kesenian pertukangan Melayu tradisi dalam bentuk Rumah Tiang dua belas dengan menggunakan kayu cengal. Pembinaannya dilakukan tanpa menggunakan paku besi, sebaliknya menggunakan pasak sepenuhnya._NEWLINE_Istana Satu ini kemudiannya dipindahkan ke Muzium Negara pada 1974.'